Na temelju Odluke o financiranju Ministarstva rada, mirovinskog sustava, obitelji i socijalne politike, klasa: 984-01/23-01/29, urbroj:524-07-02-01-01/2-23-14, od 3. siječnja 2024. te Ugovora o dodjeli bespovratnih sredstava za projekte koji se financiraju iz Europskog socijalnog fonda Plus, Operativnog programa Učinkoviti ljudski potencijali 2021.- 2027. u sklopu programa „Zaželi – prevencija institucionalizacije“, projekta „Socijalnim uključivanjem do smanjenja institucionaliazcije“ kodni broj SF.3.4.11.01. 0590 od 30. siječnja 2024., Hrvatski institut za migracije i integracije objavljuje

J A V N I P O Z I V

osobama starijim od 65 godina i osobama s invaliditetom za iskaz interesa za primanje usluga pružanja i podrške osiguranu kroz provedbu projekta „Socijalnim uključivanjem do smanjenja institucionalizacije“ iz programa „ZAŽELI- prevencija institucionalizacije“

I.

Hrvatski institut za migracije i integracije iz Zagreba objavljuje Javni poziv za iskaz interesa primanje usluga potpore i podrške krajnjim korisnicima pomoći u kući, koja se financira iz projekta „Socijalnim uključivanjem do smanjenja institucionalizacije“ kodni broj SF.3.4.11.01.0590 iz programa „ZAŽELI – prevencija institucionalizacije“, ukupne vrijednosti 1.350.000,00 EUR, osiguranim bespovratnim sredstvima Državnog proračuna RH (15%) i Europskog socijalnog fonda Plus (85%), za osobe starije od 65 godina i osobe s invaliditetom s prebivalištem ili boravištem na području Karlovačke županije, Grada Zagreba, Zagrebačke županije, Grada Rijeke, Vukovarsko-srijemske županije te na cjelokupnom području Republike Hrvatske.

II.

Javni poziv objavljuje se da se omogući osobama starijima od 65 godina te osobama s invaliditetom pružanje usluge pomoći u kući putem zaposlenih osoba provedbom označenog EU projekta.

III.

Potencijalni krajnji korisnici kojima je namijenjen ovaj Javni poziv su:

**OSOBE STARIJE OD 65 GODINA**

koje žive u samačkom ili dvočlanom kućanstvu ili višečlanom kućanstvu u kojemu su svi članovi kućanstva krajnji korisnici

i

čiji mjesečni prihodi za SAMAČKA kućanstva ne prelaze iznos od 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti u projekt

ZA DVOČLANA kućanstva ukupno ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti u projekt

ZA VIŠEČLANA kućanstva ukupno ne prelaze iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti u projekt

i

koji istovremeno ne koriste sljedeće usluge – usluga pomoć u kući, boravka, organiziranog stanovanja, smještaja, osobne asistencije koju pruža osobni asistent.

**OSOBE S INVALIDITETOM**

koje žive u samačkom ili dvočlanom kućanstvu ili višečlanom kućanstvu u kojem su svi članovi kućanstva krajnji korisnici

i

koji imaju utvrđen treći ili četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja

i

koji istovremeno ne koriste sljedeće usluge – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža vidjevši pratitelj

i

čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

**Nije dozvoljeno paralelno korištenje usluge** pomoći u kući ili sličnih usluga iz javnih i/ili drugih izvora, navedeno bi se smatralo dvostrukim financiranjem koje nije prihvatljivo.

IV.

Dokazivanje pripadnosti krajnjih korisnika:

**OSOBE STARIJE OD 65 GODINA:**

* preslika važeće osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
* potvrda Porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 godina i više godina mirovinskog staža
* Izjava krajnjeg korisnika o broju članova kućanstva.

**OSOBE S INVALIDITETOM:**

* preslika važeće osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
* Izjava krajnjeg korisnika o broju članova kućanstva
* Potvrda o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta – oštećenje funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti.

Podnositeljima prijave pomoći u kući kojima je usluga pomoći u kući ili doplatak za tuđu pomoć i njegu osigurana od Hrvatskog centra za socijalni rad *iz sredstava javnog izvora* Državnog proračuna ne može biti istovremeno korisnik potpore i podrške unutar ovog projekta.

Podnositelj prijave kojemu je usluga pomoći u kući osigurana iz *drugog izvora, (*primjerice pomoć u kući u okviru drugog sličnog programa i/ili projekta koje provode Crveni križ, županija, općina ili druge udruge), **ne može** biti istovremeno korisnik potpore i podrške iz ovog projekta.

Po podnesenoj urednoj Prijavi za korištenje usluge pomoći u kući izvršit će se provjera prihvatljivosti prijave sukladno ovom Javnom pozivu, odnosno projektnim pravilima, od strane provoditelja projekta.

O ishodu rješavanja provjere prihvatljivosti podnesene prijave, prijavitelji će biti pravovremeno obaviješteni.

V.

Poslove koje će obavljati zaposlene osobe su aktivnosti potpore i podrške za krajnje korisnike kao što su:

organiziranje prehrane (pomoć u pripremi obroka, pomoć u nabavi hrane i dr.), obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.), održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.), zadovoljavanje drugih svakodnevnih potreba.

Zaposlena osoba na projektu ima obvezu u aktivnostima potpore i podrške za najmanje 6 odobrenih krajnjih korisnika.

VI.

U održavanju čistoće domova krajnjih korisnika zaposlene osobe kako bi lakše i kvalitetnije obavile poslove imat će na raspolaganju paket higijensko-kućnih potrepština koje se osiguravaju iz sredstava projekta, jednom mjesečno. Paketi higijensko kućnih potrepština su poklon krajnjim korisnicima iz sredstava projekta. U potvrdi zaprimanju paketa po krajnjem korisniku navodi se sadržaj zaprimljenog paketa, točnije krajnji korisnik mora potpisom potvrditi da je zaprimio paket i sadržaj paketa.

Paket s kućanskim i osnovnim higijenskim potrepštinama mora sadržavati najmanje 5 od sljedećih proizvoda:

1x sredstvo za pranje posuđa

1x prašak za pranje rublja

1x paket toaletnog papira

1x paket papirnatih ručnika

1x sredstvo za pranje ruku – tekući

1x zubna pasta

1x sredstvo za tuširanje

1x sredstvo za pranje kose

1x univerzalno sredstvo za čišćenje.

VII.

U provedbi rada na terenu osigurava se koordiniranje aktivnosti, kontrola i praćenje rada te pružanje podrške zaposlenim osobama na projektu i podrška krajnjim korisnicima usluge pomoći u kući, putem terenskog koordinatora.

Obrazac Prijave korisnika usluga pomoći u kući može se preuzeti:

* + sa internetske stranice www.socijalnimukljucivanjemdosmanjenjainstitucionalizacije.com
  + sa internetskih stranica partnera

[www.uzdbv.hr](http://www.uzdbv.hr)

www.prevencijainstitucionalizacije.com

Kontakt za više informacija 099 6472930 ili mail zazeli.himi@gmail.com

VIII.

Prijava za osobe starije od 65 godina mora sadržavati:

* ispunjen i potpisan obrazac Prijave za krajnje korisnike
* presliku važeće osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
* potvrdu Porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 godina i više godina mirovinskog staža
* izjavu krajnjeg korisnika o broju članova kućanstva.

Prijava za osobe s invaliditetom mora sadržavati:

* ispunjen i potpisan obrazac Prijave za krajnje korisnike
* preslika važeće osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
* Izjava krajnjeg korisnika o broju članova kućanstva
* Potvrda o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta – oštećenje funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti.

IX.

Prijava se može predati:

* Osobno na adresi Heinzelova 22, 10 000 Zagreb
* Sken dokumentacije na adresu e-pošte [zazeli.himi@gmail.com](mailto:zazeli.himi@gmail.com)

Prijave se primaju od 31. siječnja 2024.

Planirani početak rada pružanja usluge pomoći u kući u okviru ovog projekta je u veljači 2024.

Podnositelji **Prijave** za korištenje usluge pomoći u kući bit će obaviješteni o ishodu rješavanja podnesene prijave, putem zaduženih osoba provoditelja projekta.

Kontakt za više informacija 0996472930 ili na adresu e-pošte **zazeli.himi@gmail.com**

Zagreb, 31 siječnja 2024. Predsjednik udruge

Borna Jurij Jurčević